CELEX: 62018TA0671
Language: fi
Date: 2021-10-20 00:00:00
Title: Yhdistetyt asiat T-671/18 ja T-140/19: Unionin yleisen tuomioistuimen tuomio 20.10.2021 – ZU v. komissio (Henkilöstö – Virkamiehet – Toisiin tehtäviin siirtäminen yksikön edun nimissä – Henkilöstösääntöjen 12 a artikla – Työpaikkakiusaaminen – Henkilöstösääntöjen 25 artikla – Perusteluvelvollisuus – Puolustautumisoikeudet ja oikeus tulla kuulluksi – Ilmeinen arviointivirhe – Hyvän hallinnon periaate ja huolenpitovelvollisuus – Henkilöstösääntöjen 22 a artikla – Toimivallan väärinkäyttö – Henkilöstösääntöjen 24 artikla – Avustuspyyntö – Pyynnön hylkääminen – Vuoden 2017 arviointikierros – Arviointikertomus – Vuoden 2018 ylennyskierros – Ehdotus ylentämättä jättämisestä – Vastuu)

13.12.2021   
            
            
               FI
            
            
               Euroopan unionin virallinen lehti
            
            
               C 502/19
            
         
      Unionin yleisen tuomioistuimen tuomio 20.10.2021 – ZU v. komissio
      (Yhdistetyt asiat T-671/18 ja T-140/19) (1)
      
      (Henkilöstö - Virkamiehet - Toisiin tehtäviin siirtäminen yksikön edun nimissä - Henkilöstösääntöjen 12 a artikla - Työpaikkakiusaaminen - Henkilöstösääntöjen 25 artikla - Perusteluvelvollisuus - Puolustautumisoikeudet ja oikeus tulla kuulluksi - Ilmeinen arviointivirhe - Hyvän hallinnon periaate ja huolenpitovelvollisuus - Henkilöstösääntöjen 22 a artikla - Toimivallan väärinkäyttö - Henkilöstösääntöjen 24 artikla - Avustuspyyntö - Pyynnön hylkääminen - Vuoden 2017 arviointikierros - Arviointikertomus - Vuoden 2018 ylennyskierros - Ehdotus ylentämättä jättämisestä - Vastuu)
      (2021/C 502/28)
      Oikeudenkäyntikieli: englanti
      
         Asianosaiset
      
      
         Kantaja: ZU (edustaja: asianajaja C. Bernard-Glanz)
      
         Vastaaja: Euroopan komissio (asiamiehet: I. Melo Sampaio, D. Milanowska ja L. Vernier, avustajinaan asianajanat D. Waelbroeck ja A. Duron)
      
         Oikeudenkäynnin kohde
      
      Asiassa T-671/18 SEUT 270 artiklaan perustuva kanne, jolla vaaditaan yhtäältä kumoamaan 12.10.2018 tehty komission päätös, jolla kantaja siirrettiin Euroopan petostentorjuntavirastoon (OLAF) Brysseliin, komission 29.10.2018 päivätty kirje, jossa komissio vahvisti kantajalle alustavasti, että tämä siirrettäisiin OLAF:iin 1.12.2018 alkaen, ja antoi tälle ohjeita Brysseliin paluuta varten, ja päätös näistä kahdesta päätöksestä tehtyjen oikaisuvaatimusten hylkäämisestä, sekä toisaalta korvausta vahingosta, joka kantajalle väitetysti aiheutui muun muassa kyseisten päätösten vuoksi, ja asiassa T-140/19 SEUT 270 artiklaan perustuva kanne, jolla vaaditaan kumoamaan kantajaa koskeva vuoden 2017 arviointikertomus, ehdotus hänen ylentämättä jättämisestään vuoden 2018 ylennyskierroksella, hänen 26.1.2018 esittämänsä avustuspyynnön hylkääminen ja päätökset näistä kolmesta päätöksestä tehtyjen oikaisuvaatimusten hylkäämisestä.
      
         Tuomiolauselma
      
      
                  1)
               
               
                  Yhdistetyissä asioissa T-671/18 ja T-140/19 nostetut kanteet hylätään.
               
            
                  2)
               
               
                  ZU vastaa oikeudenkäyntikuluista, mukaan lukien asiassa T-671/18 R käydystä välitoimimenettelystä aiheutuneet kulut.
               
            
         (1)  EUVL C 16, 14.1.2019.